DITTO วิ่ง 4 วันราคาพุ่ง 26% โบรกเคาะเป้า 90 บ. หลังคว้าสิทธิ์ปลูกป่าชายเลน 2 หมื่นไร่
DITTO วิ่ง 4 วันราคาพุ่งเฉียด 26% ราคาแตะ 61 บ. โบรกเคาะเป้าพื้นฐาน 90 บ. หลังคว้าสิทธิ์ปลูกป่าชายเลน 2 หมื่นไร่ ล่าสุดขายคาร์บอนเครดิตในพม่าราว 30-40 เหรียญสหรัฐ/ตัน
DITTO วิ่ง 4 วันราคาพุ่งเฉียด 26% โบรกเคาะเป้า 90 บ. หลังคว้าสิทธิ์ปลูกป่าชายเลนกว่า 2 หมื่นไร่ ล่าสุดขายคาร์บอนเครดิตในพม่าราว 30-40 เหรียญสหรัฐ/ตัน  
26 ม.ค. 2566

ผู้สื่อข่าวรายงานว่า วันนี้ (26 ม.ค.66) ราคาหุ้นบริษัท ดิทโต้ (ประเทศไทย) จำกัด (มหาชน) หรือ DITTO ล่าสุด ณ เวลา 10:13 น. อยู่ที่ระดับ 61 บาท บวก 2 บาท หรือ 3.39% สูงสุดที่ระดับ 61.25 บาท ต่ำสุดที่ระดับ 59.25 บาท ด้วยมลูค่าซื้อขาย 71.82 ล้านบาท โดยราคาหุ้น DITTO ปรับตัวขึ้นต่อเนื่อง 4 วันติด นับตั้งแต่ราคาหุ้นอยู่ที่ระดับ 48.50 บาท เมื่อวันที่ 20 ม.ค.66 คิดเป็นการปรับตัวขึ้นแล้ว 25.77%

ทั้งนี้ บล.บัวหลวง ระบุในบทวิเคราะห์ ประเมินราคาพื้นฐานหุ้น DITTO ที่ 90 บาท และมีราคาเทคนิคแนวรับ 56 บาท แนวต้าน 64 บาท โดยในปี 65 บริษัทฯ ได้สิทธิ์ที่ดินสำหรับปลูกป่าชายเลนเพื่อคาร์บอนเครดิต รวม 11,448 ไร่ ภายใต้สัญญา 30 ปี และในสัปดาห์ที่ผ่านมาได้สิทธิ์การเข้าร่วมดำเนินการ 10,000 ไร่ อีกทั้งล่าสุดมีโครงการในพม่าขายคาร์บอนเครดิตได้ราว 30-40 เหรียญดอลลาร์สหรัฐต่อตัน
นอกจากนี้ คาดว่าจะเซ็นสัญญากับ Token X เพื่อออกเหรียญยูทิลิตี้โทเคน ที่อิงคาร์บอนเครดิต (ซึ่งจะอิงกับคาร์บอนเครดิตที่สร้างได้ในช่วงปี 71-75) ภายใต้โมเดลนี้สามารถรองรับรายได้และเงินสดได้ในระยะยาวและคาร์บอนเครดิตที่เหลือจะเป็นอัพไซด์ ทั้งนี้เมื่ออิงจากราคา 40 เหรียญสหรัฐ/ตันคาร์บอน คาดว่าจะเห็นกำไรส่วนที่เพิ่มที่ 50%และหากอิงราคา 90 เหรียญยูโร/ตันคาร์บอน คาดว่าจะเห็นกำไรส่วนเพิ่มที่ 100%